
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 578 

27 Ιουλίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός ως διατηρητέου του διωρόφου κτιρί¬ 
ου που βρίσκεται στον παραδοσιακό οικισμό Μπα- 
τσί της Νήσου Άνδρου στο Νομό Κυκλάδων, φερό- 
μενο ως ιδιοκτησία κληρονόμων Α. Τούντα και κα¬ 


θορισμός ειδικών όρων και περιορισμών δόμησης 

αυτού. 1 

Τροποποίηση ρυμοτομικού σχεδίου Βούλας στο Ο.Τ. 

78, 79,75. 2 

Κήρυξη αναδασωτέας έκτασης στρ. 1, 680 στη θέση 
Νιάκου - Ποτάμι Σέττας Δήμου Αμαρυνθίων Ν. Εύ¬ 
βοιας. 3 


ΑΠΟΦΑΣΕΙΣ 

Αριθ. ΔΠΑ/6257 (1) 


Χαρακτηρισμός ως διατηρητέου του διωρόφου κτιρίου 
που βρίσκεται στον παραδοσιακό οικισμό Μπατσί της 
Νήσου Άνδρου στο Νομό Κυκλάδων, φερόμενο ως ι¬ 
διοκτησία κληρονόμων Α. Τούντα και καθορισμός ειδι¬ 
κών όρων και περιορισμών δόμησης αυτού. 

Ο ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 1577/85 «Γενικός Οικοδομικός 
Κανονισμός» (ΦΕΚ 210/Α/85) και ειδικότερα τα άρθρα 3 
και 4 (παρ. 2) αυτού, όπως τροποποιήθηκε με τις διατά¬ 
ξεις του Ν. 1772/88 «Τροποποίηση των διατάξεων του Ν. 
1577/85 “Γενικός Οικοδομικός Κανονισμός” και άλλες 
σχετικές διατάξεις» (ΦΕΚ 91/Α/88). 

2. Το άρθρο 29Ατου Ν. 1558/85 «Κυβέρνηση και Κυβερ¬ 
νητικά Όργανα» που προστέθηκε στο Νόμο αυτό με το 
άρθρο 27 του Ν.2081/92, όπως αντικαταστάθηκε με την 
παρ. 2α του άρθρου 1 του Ν. 2469/97. 

3. Το υπ’αριθ. 1/86 Π.Δ. «Καθορισμός αρμοδιοτήτων Υ¬ 
πουργείου Αιγαίου» (ΦΕΚ 1/Α/86) και ειδικότερα τα άρθρα 
2 (παρ. 3, εδ. ζ. περ. αα) και 5 αυτού. 

4. Το υπ’ αριθ. 359/86 Π.Δ. «Οργανισμός Υπουργείου Αι¬ 
γαίου» (ΦΕΚ 158/Α/86) και ειδικότερα το άρθρο 5 (παρ. 1, 
ε και παρ. 2, Ε, 8) αυτού. 


5. Την υπ’ αριθ. 8555/27.11.90 κοινή απόφαση των Υ¬ 
πουργών Προεδρίας της Κυβέρνησης και Αιγαίου, Πρά¬ 
ξεις και έγγραφα αρμοδιότητας του Υπ. Αιγαίου, που ε¬ 
ξαιρούνται από τους περιορισμούς της διάταξης του άρ¬ 
θρου 81, παρ. 1 του Ν. 1892/90» (ΦΕΚ741/Β/29.11.90). 

6. Την αριθ. ΔΔΟ/Φ. 101.22/2205/8.3.1999 (ΦΕΚ 
209/Β/11.3.1999) Απόφαση Υπουργού Αιγαίου «Μεταβί¬ 
βαση αρμοδιοτήτων στον Γενικό Γραμματέα, στους Προϊ¬ 
σταμένους Διευθύνσεων και Τμημάτων του Υπουργείου 
Αιγαίου και του δικαιώματος να υπογράφουν με “Εντολή 
Υπουργού”». 

7. Τον φάκελλο του θέματος, που υποβλήθηκε στο Τμή- 
μα Πολιτιστικής Ανάπτυξης της Δ/νσης Περιφερειακής Α¬ 
νάπτυξης του Υπουργείου Αιγαίου, με την από 10.11.1998 
αίτηση του Κ. Σταμέλου. 

8. Την απο 10.5.1999 αιτιολογική έκθεση του Τμήματος 
Πολιτιστικής Ανάπτυξης, η οποία κοινοποιήθηκε στον εν¬ 
διαφερόμενο Κυριάκο Σταμέλο με το αρ.Πρωτ. 
3321/10.5.1999 έγγραφό μας. 

9. Την από 3.6.1999 (αρ. πρωτ. 6257/16.6.1999 Υπ. Αι¬ 
γαίου) απάντηση του Σταμέλου Κυριάκου. 

10. Το γεγονός ότι απο τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
Κρατικού προϋπολογισμού και του οικείου Ο.Τ.Α., απο¬ 
φασίζουμε: 

1. Χαρακτηρίζεται ως διατηρητέο το διώροφο κτίριο, 
που βρίσκεται στον παραδοσιακό οικισμό Μπατσί της Νή¬ 
σου Ανδρου στο Νομό Κυκλάδων, φερόμενο ως ιδιοκτη¬ 
σία κληρονόμων Α. Τούντα όπως σημειώνεται στο σχετικό 
τοπογραφικό διάγραμμα σε κλίμακα 1:100 που θεωρήθη¬ 
κε από την Προϊσταμένη του Τμήματος Πολιτιστικής Ανά¬ 
πτυξης του Υπουργείου Αιγαίου με την υπ αριθ. 
6257/1999 πράξη της, και που συνοπτικό του α\π:ίτυπο δη¬ 
μοσιεύεται με την παρούσα απόφαση, και καθορίζονται ει¬ 
δικοί όροι και περιορισμοί δόμησης, γιατί διαθέτει αξιό¬ 
λογα αρχιτεκτονικά και μορφολογικά στοιχεία και αποτε¬ 
λεί τυπικό δείγμα λαϊκής παραδοσιακής αρχιτεκτονικής 
κατασκευών αυτού του τύπου. 

2. Στο χαρακτηριζόμενο ως διατηρητέο διώροφο κτίριο 
απαγορεύεται η αφαίρεση, αλλοίωση ή καταστροφή των 
επι μέρους αρχιτεκτονικών ή διακοσμητικών στοιχείων 
του. 

3. Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση του φέροντα οργανισμού, η εσω- 

τερική διαρρύθμιση καθώς και επεμβάσεις για λόγους 
λειτουργικούς στο εσωτερικό του χαρακτηριζόμενου ως 
διατηρητέου διωρόφου κτιρίου, εφ’ όσον δεν αλλοιώνε¬ 
ται ο αρχιτεκτονικός χαρακτήρας του. 

4. Επιτρέπεται η αλλαγή χρήσης του χαρακτηριζομένου 
ως διατηρητέου διωρόφου κτιρίου προκειμένου να χρη¬ 
σιμοποιηθεί για τουριστική εκμετάλλευση (ξενώνας, του¬ 
ριστικά καταλύματα κ.λ.π., κατάστημα). 

5. Κατά την αποκατάσταση του χαρακτηριζομένου ως 
διατηρητέου διωρόφου κτιρίου οι όψεις του θα μείνουν α- 
νεπίχριστες με εμφανή την χαρακτηριστική παραδοσιακή 
λιθοδομία τους, και τα αρχιτεκτονικά και μορφολογικά 
τους στοιχεία. 

6. Επιτρέπεται η ανακατασκευή της τρίριχτης κατε¬ 
στραμμένης κεραμοσκεπούς στέγης του χαρακτηριζομέ- 
νου ως διατηρητέου διωρόφου κτιρίου και η επικεράμω- 
σή της με βυζαντινά κεραμίδια. 

7. Η σχετική αρχιτεκτονική μελέτη που θα πληρεί τους 
παραπάνω όρους και περιορισμούς δόμησης εγκρίνεται 
από την ΕΠΑΕ η οποία ελέγχει την εφαρμογή αυτών πριν 
από την έκδοση της κατά τον Νόμο οριζομένης σχετικής 
οικοδομικής αδείας. 

8. Μία σειρά της εγκεκριμένης ως ανωτέρω αρχιτεκτο¬ 
νικής μελέτης αποστέλλεται θεωρημένη από το αρμόδιο 


Πολεοδομικό Γραφείο στο Τμήμα Πολιτιστικής Ανάπτυ¬ 
ξης της Δ/νσης Περιφερειακής Ανάπτυξης του Υπουργεί¬ 
ου Αιγαίου για τον φάκελλο του θέματος. 

9. Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στο χαρακτηριζόμενο ως διατη¬ 
ρητέο διώροφο κηρίο. 

Επιτρέπεται μόνο η τοποθέτηση επιγραφών περιορι¬ 
σμένων διαστάσεων που πληροφορούν για τυχόν χρήσεις 
των χώρων αυτού. 

10. Για οποιαδήποτε οικοδομική εργασία στο εξωτερικό 
του χαρακτηριζομένου ως διατηρητέου διωρόφου κτιρί¬ 
ου, καθώς και για την τοποθέτηση επιγραφών, απαιτείται 
η έγκριση της Επιτροπής Πολεοδομικού και Αρχιτεκτονι¬ 
κού Ελέγχου (ΕΠΑΕ) και η έκδοση της κατά τον Νόμο α- 
παιτουμένης οικοδομικής αδείας. 

11 .Η ισχύς της παρούσας απόφασης αρχίζει απο τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί με το σχεδιάγραμμα 
που τη συνοδεύει στην Εφημερίδα της Κυβερνήσεως. 

Μυτιλήνη, 30 Ιουνίου 1999 

Με εντολή Υπουργού 
Ο Γενικός Γραμματέας 
ΓΙΑΝΝΗΣ ΜΑΧΑΙΡΙΔΗΣ 

Αριθ. 10015/898/99 (2) 

Τροποποίηση ρυμοτομικού σχεδίου Βούλας στο Ο.Τ. 78, 

79, 75. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 

Έχοντας υπόψη: 

1) Τις διατάξεις του από 17.7.23 Ν.Δ. «περί σχεδίων πό¬ 
λεων και κωμών του Κράτους» όπως τροποποιήθηκε και 
συμπληρώθηκε μεταγενέστερα». 

2) Τις διατάξεις του Ν. 2218/94 «Ίδρυση Νομαρχιακής 
Αυτοδιοίκησης Τροποποίηση διατάξεων για την πρωτο¬ 
βάθμια αυτοδιοίκηση και την περιφέρεια και άλλες διατά¬ 
ξεις» (ΦΕΚ 90/τ.Α/13.6.94) και τις όμοιες του Ν. 2240/94 
«Συμπλήρωση διατάξεων για την Νομαρχιακή Αυτοδιοί¬ 
κηση και άλλες διατάξεις» (ΦΕΚ 153/Α/16.6.94) με τις ο¬ 
ποίες ιδρύθηκαν οι Νομαρχιακές Αυτοδιοικήσεις. 

3) Τον ισχύο\π:α οργανισμό εσωτ. λειτουργίας των Υπη¬ 
ρεσιών της Νομαρχιακής Αυτοδιοίκησης Ανατ. Αττικής 
(ΦΕΚ 400 Β/95). 

4) Τις διατάξεις του Α.Ν. 314/68, όπως τροποποιήθηκαν 
και συμπληρώθηκαν με το Ν.Δ. 1018/71. 

5) Τις διατάξεις του Π.Δ. 183 ΦΕΚ 70 Α/86 περί εγκρίσε- 
ως τροποποιήσεων σχεδίων πόλεων. 

6) Την υπ’ αρ. 52/97 Απόφαση του Δ. Συμβουλίου Βού¬ 
λας. 


7) Το Πρακτικό 6 της 31 Συνεδρίας της 16.10.97 του 
ΣΧΟΠΝΑΑ. 

8) Την υπ’ αριθ. 5181/97 βεβαίωση του Δήμου Βούλας ό¬ 
τι με την τροποποίηση δεν επιβαρύνεται ο Δημοτικός 
Προϋπολογισμός. 

9) Τις διατάξεις του άρθρου 29Α του Ν. 1558/85 όπως 
προστέθηκε με το άρθρο 27 του Ν. 2081/1992 (ΦΕΚ 154 
Α) και το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Δημοτικού 
προϋπολογισμού, αποφασίζουμε: 

Εγκρίνουμετηντροποποίησητου ρυμοτομικού σχεδίου 
Βούλας στο Ο.Τ. 78, 79,75 

α) Με τον αποχαρακτηρισμό τμήματος του Ο.Τ. 75, (χώ¬ 
ρος πρασίνου) και χαρακτηρισμό του, ως χώρου σχολείου 

β) την ενσωμάτωση του Ο.Τ. 79 (χώρο σχολείου) 

γ) επιβολή πρασιάς στο Ο.Τ. 79 (πλάτους 6,00 τμ. 

δ) την μετατόπιση των ρυμ. γραμμών στο Ο.Τ. 75 και 
Ο.Τ. 78, 

όπως απεικονίζεται στο συνημμένο τοπογραφικό διά¬ 
γραμμα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 12 Ιουλίου 1999 

Ο Νομάρχης 
ΔΗΜ. ΑΝ. ΦΡΑΓΚΟΣ 

Αριθ. 1781 (3) 

Κήρυξη αναδασωτέας έκτασης στρ. 1,680 στη θέση Νιά- 
κου - Ποτάμι Σέττας Δήμου Αμαρυνθίων Ν. Εύβοιας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του Ν. 2503/97 (ΦΕΚ 107/Α/97) «Διοίκη¬ 
ση - Οργάνωση - Στελέχωση της Περιφέρειας - ρύθμιση 
θεμάτων για την Τοπική Αυτοδιοίκηση και άλλες διατά¬ 
ξεις». 

2. Την 6747/29.9.97 Απόφαση του Γενικού Γραμματέα 
Περιφέρειας Στερεός Ελλάδας «Μεταβίβαση αρμοδιοτή¬ 
των στους Προϊσταμένους των Δασικών Υπηρεσιών της 
Περιφέρειας Στ. Ελλάδας και της εξουσίας να υπογρά¬ 
φουν με Εντολή Γενικού Γραμματέα της Περιφέρειας Στ. 
Ελλάδας. 

3. Τις διατάξεις του άρθρου 117 παρ. 3 του Συντάγμα¬ 
τος της χώρας. 

4. Τις διατάξεις του Ν. 998/79 «Περί προστασίας Δασών 
κ.λ.π.» και ειδικότερα: 

α) Του άρθρου 41 παρ. 1, β) Του άρθρου 38 παρ. 1. 

5. Τις διστάγές του Υπουργείου Γεωργίας: α) 
160417/1180/8.7.80, β) 182447/3049/24.9.80. 

6. Την 1761/21.6.99 αναφορά του Δασαρχείου Χαλκί¬ 


δας περί κηρύξεως αναδασωτέας έκτασης 1, 680 στρ. 
στη θέση Νιάκου - Ποτάμι του Διακ/νου δάσους Σέττας 
που εκχερσώθηκε παράνομα από τους Γεωρ. Ρούμπη και 
Γεωργ. Κοκκαλα, αποφασίζουμε: 

Κηρύσσουμε αναδασωτέα με σκοπό την διατήρηση του 
δασικού χαρακτήρα και την προστασία και ανάπτυξη της 
δασικής βλάστησης με τεχνητή αναγέννηση (βάσει προ¬ 
γράμματος του Δασαρχείου της περιοχής της), την έκτα¬ 
ση των 1,680 στρ. που βρίσκεται στη θέση Νιάκου - Ποτά¬ 
μι του Διακ/νου δάσους Σέττας Ν. Εύβοιας και προσδιο¬ 
ρίζεται από τα στοιχεία 1 - 2 - 3 - 4 - 5 - 6 - 7 - 8- 9 -10 -1 και 
με όρια: 

Ανατολικά: Με αγροτική έκταση. 

Δυτικά: Με έκταση που διέπεται από τις διατάξεις της 
δασικής Νομοθεσίας. 

Βόρεια: Ομοίως. 

Νότια: Με αγροτοδασικό δρόμο. 

Όπως φαίνεται στο συν/νο σχεδιάγραμμα που αποτελεί 
αναπόσπασο μέρος της παρούσης απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 25 Ιουνίου 1999 

Με εντολή Γενικού Γραμματέα Περιφέρειας 
Ο Διευθυντής Δασών 
ΝΙΚΟΛΑΟΣ ΑΓΑΘΟΥ ΛΟΥΚΑΣ 

